open-index/open-wikipedia-markdown huggingface dataset:
Συνεργαστικόν Αγροτικόν Κόμμα

μικρογραφία|Το έμβλημα του Συνεργατικού Αγροτικού Κόμματος
Το **Συνεργαστικό Αγροτικό Κόμμα** ήταν πολιτικό κόμμα της Ελλάδας, το οποίο έδρασε κατά το δεύτερο μισό της δεκαετίας του 1920.

## Ιστορία
Το κόμμα συμμετείχε για πρώτη φορά σε εθνικές εκλογές του 1926, όπου κέρδισε τρεις έδρες στις βουλευτικές εκλογές λαμβάνοντας το 0.9% της εθνικής ψήφου. Ωστόσο, το κόμμα δεν συμμετείχε σε κάποια επόμενη εκλογική αναμέτρηση.

## Παραπομπές


## Πηγές
*  

Κατηγορία:Πρώην πολιτικά κόμματα στην Ελλάδα
Μαρία Θηρεσία της Αυστρίας-Έστε (1817-1886)

Η **Μαρία Θηρεσία** (γερμ. *Maria Theresia*, 14 Ιουλίου 1817 - 25 Μαρτίου 1886) του Οίκου των Αψβούργων-Λωρραίνης ήταν αρχιδούκισσα της Αυστρίας-Έστε και πριγκίπισσα της Ουγγαρίας, Βοημίας και Μόντενας και με το γάμο της έγινε κόμισσα του Σαμπόρ και διεκδικήτρια βασίλισσα της Γαλλίας και της Ναβάρρας.

## Βιογραφία
Η *Μαρία Θηρεσία Βεατρίκη Γαϊτανή* ήταν το πρώτο παιδί και η πρώτη κόρη του Φραγκίσκου Δ΄ της Μόντενα και της Μαρίας Βεατρίκης, κόρης του Βίκτωρος Εμμανουήλ Α΄ της Σαρδηνίας.

Τον σύζυγό της, Ερρίκο του Αρτουά, Κόμη του Σαμπόρ, επέλεξε η σύζυγος του εκ πατρός θείου του, Μαρία Θηρεσία της Γαλλίας. Αυτή έψαχνε σύμμαχο για την εξόριστη βασιλική οικογένεια της Γαλλίας και επέλεξε τον κλάδο της Αυστρίας-Έστε για τους εξής λόγους: τα μέλη του ήταν καθολικοί στο θρήσκευμα και ήταν ο μόνος βασιλικός οίκος, που δεν είχε αναγνωρίσει την Ιουλιανή Μοναρχία του Λουδοβίκου Φιλίππου. Ο Ερρίκος προτιμούσε τη νεότερη αδελφή της Μαρίας Θηρεσίας, Μαρία Βεατρίκη.

Η Μαρία Θηρεσία παντρεύτηκε στη Μόντενα δι' αντιπροσώπου και 9 ημέρες μετά προσωπικά στο Μπρουκ-αν-ντερ-Μουρ. Το 1883 ο Ερρίκος απεβίωσε και οι λίγοι υποστηρικτές του θεωρούσαν ως διάδοχό του τον μεγαλύτερο άρρενα απόγονο του Λουδοβίκου ΙΔ΄, τον Ιωάννη Κάρολο των Βουρβόνων, Κόμη του Μοντιθόν, σύζυγο της Μαρίας Βεατρίκης της Αυστρίας-Έστε.

Ήταν επιτήδεια στην κατασκευή μίας κρύπτης για την εξόριστη βασιλική οικογένεια της Γαλλίας στον Ναό της Αναλήψεως της Κυρίας Υμών, στην Καστανιεβίτσα του Γκορτς (νυν ''Νέα Γκόριτσα'', στη Σλοβενία). Ήταν επιθυμία της οι τελευταίοι Βουρβόνοι της Γαλλίας να ταφούν μαζί σε ένα μέρος, στη Μονή της Καστανιεβίτσα. Η Μαρία Θηρεσία απεβίωσε τρία έτη μετά τον σύζυγό της στο Γκερτς, στην τότε Αυστρία, και τάφηκε με τον Ερρίκο στην κρύπτη της Φραγκισκανικής Μονής της Καστανιεβίτσας.

Έλαβε τη διάκριση της κυρίας του Τάγματος του Αστερόεντος Σταυρού της Αυστροουγγαρίας.

## Οικογένεια
Παντρεύτηκε το 1846 τον Ερρίκο του Αρτουά, Κόμη του Σαμπόρ και διεκδικητή, ως *Ερρίκος Ε΄*, βασιλιά της Γαλλίας. Δεν απέκτησαν απογόνους.

## Πρόγονοι





## Παραπομπές


## Πηγές
*  Darryl Lundy (9 March 2007). "Maria Theresia Erzherzogin von Österreich-Este". ThePeerage.com. Archived from the original on 7 December 2008. Retrieved 2008-11-30.
* Paul Theroff. "AUSTRIA: House of Habsburg-Lothringen". Paul Theroff's Royal Genealogy Site. Retrieved 2008-11-30.
* Franciscan Monastery at Kostanjevica in Nova Gorica. "Tombs of the Bourbons". Franciscan Monastery at Kostanjevica in Nova Gorica. Archived from the original on 2008-09-25. Retrieved 2008-12-01.
* Hof- und Staats-Handbuch des Kaiserthumes Österreich (1868), p 110, Sternkreuz-Orden

Κατηγορία:Οίκος της Λωρραίνης
Κατηγορία:Πριγκίπισσες της Αυστρίας
Κατηγορία:Πριγκίπισσες της Γαλλίας
Κατηγορία:Πριγκίπισσες της Μόντενα
Μαρία Αδελαΐδα της Σαβοΐας

H **Μαρία Αδελαΐδα** (γαλλ. *Marie Adelaide*, 6 Δεκεμβρίου 1685 - 12 Φεβρουαρίου 1712) του Οίκου της Σαβοΐας ήταν πριγκίπισσα της Σαβοΐας και με το γάμο της έγινε δελφίνη της Γαλλίαςκαι δούκισσα της Βουργουνδίας.

## Βιογραφία
Ήταν το πρώτο παιδί και η πρώτη κόρη του Βίκτωρα Αμεδαίου Β΄ της Σαρδηνίας και της Άννας Μαρίας των Βουρβόνων, κόρης του Φιλίππου Α΄ της Ορλεάνης.

## Οικογένεια
Παντρεύτηκε το 1697 το Λουδοβίκο, Δελφίνο της Γαλλίας, Δούκα της Βουργουνδίας, και είχε τέκνα:
* Λουδοβίκος (1704-1705), Δούκας της Βρετάνης.
*Λουδοβίκος (1707-1712), Δούκας της Βρετάνης.
*Λουδοβίκος ΙΕ΄ (1710-1774), Βασιλιάς της Γαλλίας.

## Παραπομπές


## Πηγές
* Fraser, Antonia (2006). *Love and Louis XIV; The Women in the Life of the Sun King*. London: Anchor Books. ISBN 0-7538-2293-8.
* Mitford, Nancy (1966). *The Sun King*. London: Penguin Publishing. ISBN 0-14-023967-7.
* Symcox, Geoffrey (1983). *Victor Amadeus II: absolutism in the Savoyard State, 1675-1730*. University of California Press. ISBN 978-0-520-04974-1.
* Williams, H. Noel (1909). *A Rose of Savoy, Marie Adelaide of Savoy, duchesse de Bourgogne, Mother of Louis XV*. New York: Charles Scribner's Sons.

Κατηγορία:Οίκος της Σαβοΐας
Κατηγορία:Πριγκίπισσες της Γαλλίας
Κατηγορία:Πριγκίπισσες της Σαβοΐας
Μαρία Άννα Βικτωρία της Βαυαρίας

Η **Μαρία Άννα Βικτωρία** (γερμ. *Maria Anna Viktoria*, 28 Νοεμβρίου 1660 - 20 Απριλίου 1690) από τον Οίκο του Βίττελσμπαχ γεννήθηκε πριγκίπισσα της Βαυαρίας και παντρεύτηκε τον Δελφίνο της Γαλλίας.

## Βιογραφία
Η *Μαρία Άννα Χριστίνα Βικτωρία* ήταν η πρώτη κόρη του Φερδινάνδου Μαρία της Βαυαρίας και της Ερριέττας Αδελαΐδας, κόρης του Βίκτωρα Αμεδαίου Α΄ της Σαβοΐας.

## Οικογένεια
Παντρεύτηκε το 1680 τον Λουδοβίκο, Μεγάλο Δελφίνο της Γαλλίας, και είχε τέκνα:
* Λουδοβίκος (1682 - 1712), Δούκας της Βουργουνδίας, μετά Δελφίνος (διάδοχος) της Γαλλίας.
* Φίλιππος Ε΄ (1683 - 1746), Βασιλιάς της Ισπανίας, πιο πριν Δούκας του Ανζού.
* Κάρολος (1686 - 1714), Δούκας του Μπερρύ, του Αλανσόν και του Ανγκουλέμ.

## Πρόγονοι





## Πηγές
* Bertière, Simone. (1998). Les Femmes du Roi-Soleil. Fallois. ISBN 2-253-14712-5.

## Παραπομπές


Κατηγορία:Οίκος του Βίττελσμπαχ
Κατηγορία:Δούκισσες της Βαυαρίας
Κατηγορία:Πριγκίπισσες της Γαλλίας
Φερδινάνδος Κάρολος Ιωσήφ της Αυστρίας-Έστε

Ο **Φερδινάνδος Κάρολος Ιωσήφ** (γερμ. *Ferdinand Karl Joseph*, 25 Απριλίου 1781 - 5 Νοεμβρίου 1850) του Οίκου των Αψβούργων-Λωρραίνης ήταν διοικητής του αυστριακού στρατού κατά τους Ναπολεόντειους Πολέμους.

## Βιογραφία
Ήταν το έκτο παιδί και ο τρίτος (δεύτερος επιζήσας) γιος του Φερδινάνδου Καρόλου της Αυστρίας και της Μαρίας Βεατρίκης των Έστε, Δούκισσας της Μάσσα και της Καρράρα.

Απεβίωσε σε ηλικία 69 ετών στο Ανάκτορο Έμπεντσβαϊερ στο Άλτμυνστερ, κοντά στο Γκμούντεν της Αυστρίας.

## Πρόγονοι





## Παραπομπές


## Πηγές
* Genealogie ascendante jusqu'au quatrieme degre inclusivement de tous les Rois et Princes de maisons souveraines de l'Europe actuellement vivans [Genealogy up to the fourth degree inclusive of all the Kings and Princes of sovereign houses of Europe currently living] (in French). Bourdeaux: Frederic Guillaume Birnstiel. 1768. p. 1.

Κατηγορία:Οίκος της Λωρραίνης
Παρθενόπολη (Χαλκιδική)

Η **Παρθενόπολη** () ήταν οικισμός της Σιθωνίας στην Χαλκιδική της αρχαίας Μακεδονίας. Η τοποθεσία της Παρθενόπολης είναι περίπου 4.8 χιλιόμετρα ανατολικά της πόλης Παρθενών στην χερσόνησο Σιθωνίας.

## Παραπομπές


Κατηγορία:Πόλεις της αρχαίας Χαλκιδικής
Κατηγορία:Εγκαταλελειμμένοι οικισμοί στην Ελλάδα
Colgate-Palmolive

Η **Colgate-Palmolive** είναι αμερικανική πολυεθνική εταιρεία καταναλωτικών προϊόντων που εστιάζεται στην παραγωγή, διανομή και παροχή οικιακών, υγειονομικών προϊόντων και προϊόντων προσωπικής φροντίδας. Στο πλαίσιο της επωνυμίας "Hill's Pet Nutrition", είναι επίσης ένας παραγωγός κτηνιατρικών προϊόντων. Τα εταιρικά γραφεία της εταιρείας βρίσκονται στην λεωφόρο Παρκ στο κεντρικό Μανχάταν της Νέας Υόρκης.

Στα προϊόντα της εταιρίας συμπεριλαμβάνονται το καθαριστικό Ajax και η οδοντόκρεμα Colgate.

## Παραπομπές


## Εξωτερικοί σύνδεσμοι

* 

Κατηγορία:Επιχειρήσεις των ΗΠΑ
Κατηγορία:Πολυεθνικές εταιρείες
Κάρολος της Αυστρίας-Έστε

Ο **Κάρολος** (γερμ. *Karl*, 2 Νοεμβρίου 1785 - 2 Σεπτεμβρίου 1809) από τον Οίκο των Αψβούργων-Λωρραίνης - Αυστρίας-Έστε ήταν αρχιεπίσκοπος του Έστεργκομ στην Ουγγαρία.

## Βιογραφία
Ήταν ο τέταρτος γιος του Φερδινάνδου Καρόλου της Αυστρίας και της Μαρίας Βεατρίκης των Έστε, Δούκισσας της Μάσσα & Καρράρα, κόρης του Έρκολε Γ΄ της Μόντενα & του Ρέτζο.

Ο *Κάρολος Αμβρόσιος Ιωσήφ Ιωάννης Βαπτιστής* γεννήθηκε στο Μιλάνο και πέρασε τη νεανική του ζωή στη Μόντσα της Λομβαρδίας, όπου η οικογένειά του είχε καταφύγει μετά από τη γαλλική εισβολή στο δουκάτο της Μόντενα. Αφού έμεινε στη Βερόνα, την Πάντοβα, την Τεργέστη και τη Λιουμπλιάνα, η οικογένειά του μετακινήθηκε στο Βήνερ Νόιστατ (κοντά στη Βιέννη).

Επειδή ήταν ευαίσθητος, ακολούθησε εκκλησιαστική σταδιοδρομία. Έγινε επίσκοπος του Βακ (βόρεια της Ουγγαρίας) το 1806 και αρχιεπίσκοπος του Έστεργκομ δύο έτη μετά. Η τελευταία θέση τον έκανε πρωθιερέα της Ουγγαρίας. Απεβίωσε το επόμενο έτος σε ηλικία 24 ετών στην Τάτα, βόρεια της Ουγγαρίας.

## Πρόγονοι





## Παραπομπές


## Πηγές
* www.catholic-hierarchy.org

Κατηγορία:Οίκος της Λωρραίνης
Αικατερίνη του Βαντόμ

Η **Αικατερίνη**, γαλλ. Catherine (1354 - 1 Απριλίου 1412) από τον Οίκο των Μοντουάρ ήταν κόμισσα τού Βαντόμ & Καστρ (1372-1403) και με τον γάμο της έγινε κόμισσα του Λα Μαρς. Έτσι η κομητεία τού Βαντόμ πέρασε στον Οίκο των Βουρβόνων, στον κλάδο *Λα Μαρς*, που μετονομάστηκε σε *Βαντόμ*.

## Βιογραφία
Ήταν κόρη τού Ιωάννη ΣΤ΄ κόμη τού Βαντόμ και της 2ης εξαδέλφης του Ιωάννας του Ποντιέ. Το 1372 απεβίωσε η ανιψιά της Ιωάννα και έτσι η Αικατερίνη κληρονόμησε το Βαντόμ. Το κυβέρνησε αρχικά μαζί με τον σύζυγό της και, έπειτα από το τέλος του, μαζί με τον γιο της Λουδοβίκο ως το 1403.

## Οικογένεια
Παντρεύτηκε το 1364 τον Ιωάννη Α΄ των Βουρβόνων κόμη τού Λα Μαρς και είχε τέκνα:
* Ιάκωβος Β΄ 1370-1438, κόμης του Λα Μαρς.
* Ισαβέλλα γενν. 1373, μοναχή στο Πουασσύ.
* Λουδοβίκος 1376-1446, κόμης του Βαντόμ.
* Ιωάννης 1378-1457, κύριος τού Καρανσύ. Νυμφεύτηκε πρώτα την Αικατερίνη των Αρτουά, κόρη τού Φιλίππου κόμη του Ε και μετά την Ιωάννα του Βανντομουά.
* Άννα π.1380-1408, παντρεύτηκε πρώτα τον Ιωάννη των Βαλουά κόμη του Μονπανσιέ και μετά τον Λουδοβίκο Ζ΄ των Βίττελσμπαχ δούκα της Βαυαρίας.
* Μαρία 1386-1463, κυρία τού Μπρεανκούρ, παντρεύτηκε τον Ζαν ντε Μπαιν κύριο τού Κρουά.
* Καρλόττα 1388-1422, παντρεύτηκε τον Ιανό των Πουατιέ της Κύπρου.

## Υποσημειώσεις


## Πηγές
* Broad, Jacqueline and Karen Green, Virtue, liberty, and toleration: political ideas of European women, 1400-1800, (Springer, 2007)

Κατηγορία:Γάλλοι ευγενείς του Μεσαίωνα
Μαξιμιλιανός της Αυστρίας-Έστε

Ο **Μαξιμιλιανός-Ιωσήφ**, γερμ. Maximilian-Joseph (14 Ιουλίου 1782 - 1 Ιουνίου 1863) από τον Οίκο των Αψβούργων-Λωρραίνης - Αυστρίας-Έστε ήταν μέγας μάγιστρος των Τευτόνων ιπποτών (1835-63).

## Βιογραφία
Ήταν ο τρίτος γιος τού Φερδινάνδου-Καρόλου αρχιδούκα της Αυστρίας και της Μαρίας-Βεατρίκης των Έστε δούκισσας της Μάσσα & της Καρράρα, κόρης τού Έρκολε Γ΄ δούκα της Μόντενα & Ρέτζιο.

Γεννήθηκε στο Μιλάνο και πέρασε τη νεανική του ζωή στη Μόντσα της Λομβαρδίας, όπου είχε καταφύγει η οικογένειά του μετά από τη Γαλλική εισβολή στο δουκάτο της Μόντενα. Αφού έμεινε στη Βερόνα, την Πάδουα, την Τεργέστη και τη Λιουμπλιάνα, η οικογένειά του μετακινήθηκε στο Βήνερ Νόιστατ (κοντά στη Βιέννη).

Το 1801 προσχώρησε στο Τευτονικό Τάγμα και έλαβε τον Σταυρό της Αυστρίας το 1804. Αφού σπούδασε στο Κολλέγιο Τερεζιάνουμ του Βήνερ Νόιστατ, ονομάστηκε αντισυνταγματάρχης τού Αυστριακού στρατού το 1805. Το 1809 πολέμησε στη Γερμανία εναντίον των Γάλλων και συγκρούστηκε με τον στρατό του Ναπολέοντα στο Ρέγκενσμπουργκ, οδηγώντας το στράτευμά του προς το Λιντς. Το 1819 εξελέγη βασιλιός εταίρος της Βασιλικής Κοινότητας τού Λονδίνου. 

Το 1830 εγκαταστάθηκε στο κάστρο Έμπεντσβαϊερ, κοντά στο Άλτμυνστερ αμ Τράουνσεε, ενώ το διάστημα 1831-39 έζησε στο Λιντς. Το 1835 ονομάστηκε μέγας μάγιστρος τού Τευτονικού Τάγματος.  Ο Μαξιμιλιανός ανήγειρε αρκετά οχυρά στις Αυστριακές ιδιοκτησίες στην Ιταλία, όπως το Τόρρι Μασσιμιλιάνε της Βερόνας και το Τόρρε Μασσιμιλιάνα της Βενετίας. Απεβίωσε σε ηλικία 81 ετών στο κάστρο Έμπεντσβαϊερ και τάφηκε στο Άλτμυνστερ.

## Πρόγονοι





## Παραπομπές


## Πηγές
* Library catalogue". Royal Society. Retrieved 2012-08-04.

Κατηγορία:Οίκος της Λωρραίνης
Μαρία του Αινώ

Η **Μαρία**, γαλλ. Marie (1280 - 1354) από τον Οίκο του Αβέν γεννήθηκε ως κόρη τού κόμη του Αινώ, της Ολλανδίας & της Ζηλανδίας και με τον γάμο της έγινε δούκισσα τού Μπουρμπόν.

## Βιογραφία
Ήταν η πέμπτη κόρη τού Ιωάννη Β΄ κόμη τού Αινώ, της Ολλανδίας & της Ζηλανδίας και της Φιλίππης του Λουξεμβούργου, κόρης τού Ερρίκου Ε΄ κόμη τού Λουξεμβούργου.

Ο αδελφός της Γουλιέλμος Α΄ κόμης τού Αινώ είχε κόρες: τη Μαργαρίτα Β΄ κόμισσα τού Αινώ, σύζυγο τού Λουδοβίκου Δ΄ δούκα της Βαυαρίας και βασιλιά της Γερμανίας· τη Φιλίππη, σύζυγο τού Εδουάρδου Γ΄ της Αγγλίας· την Ιωάννα, σύζυγο τού Γουλιέλμου Ε΄ δούκα του Γύλιχ· και την Ισαβέλλα, σύζυγο τού Ροβέρτου.

## Οικογένεια
Παντρεύτηκε το 1310 τον Λουδοβίκο Α΄ των Βουρβόνων κόμη τού Μπουρμπόν και είχε τέκνα:
* Πέτρος Α΄ 1311-1356, δούκας του Μπουρμπόν.
* Ιωάννα 1312-1402, παντρεύτηκε τον Γκιγκ Ζ΄ κόμη τού Φορέζ.
* Μαργαρίτα 1313-1362, παντρεύτηκε πρώτα τον Ιωάννη Β΄ του Συλλύ και μετά τον Ουτίν του Βερμέιγ.
* Μαρία 1315-1387, παντρεύτηκε πρώτα τον Γκυ των Λουζινιαν, τιτουλάριο πρίγκιπα της Γαλιλαίας και μετά τον Ροβέρτο τιτουλάριο πρίγκιπα τού Τάραντα.
* Ιάκωβος Α΄ 1319-1362, κόμης του Λα Μαρς. Ιδρυτής του κλάδου Λα Μαρς/Βαντόμ.
* Βεατρίκη 1320-1383, παντρεύτηκε πρώτα τον Ιωάννη της Βοημίας από τον Οίκο του Λουξεμβούργου και μετά τον Εύδη Β΄ του Γκρανσεΐ.

## Πρόγονοι




## Παραπομπές


## Πηγές
* Goeij, Hana de (23 November 2016). "A Breakthrough in C-Section History: Beatrice of Bourbon's Survival in 1337". New York Times. p. A17. Retrieved 24 November 2016.

Κατηγορία:Οίκος του Αβέν
Κατηγορία:Δούκισσες της Βουρβόνης
Ανδρέας Κορδέλλας

Ο **Ανδρέας Κορδέλλας** (1836 - 1909) ήταν Έλληνας μεταλλειολόγος. Υπήρξε ο εμπνευστής της αναγγένησης του Νεότερου βιομηχανικού Λαυρίου και για πολλά χρόνια στέλεχος των μεταλλουργικών εταιρειών του Λαυρίου.

## Βιογραφικά στοιχεία

Γεννήθηκε στη Σμύρνη της Μικράς Ασίας στις 30 Νοεμβρίου του 1836. Η οικογένεια Κορδέλλα έλκει την καταγωγή της από τα Αμπελάκια της Θεσσαλίας και η μητέρα του Στυλιανή από τη Σμύρνη. Ο πατέρας του Ιωάννης (Χαδούλης) εγκαταστάθηκε στη Σμύρνη ως αντιπρόσωπος του εξ Αμπελακίων εμπορικού οίκου των Κορδέλλα. Τα πρώτα μαθητικά του χρόνια τα φοίτησε στην ιδιωτική σχολή των Ροδέ, Θωμά Τιμογένους, Ισηγόνη και στην Ευαγγελική Σχολή της Σμύρνης. Στην εν λόγω Σχολή κατά το διάστημα 1848-1849 είχε δασκάλους, τους Γεράσιμο Ζωχιό, Δ. Μαυροκορδάτο, Νικόλαο Αρώνη. Μετά το θάνατο του πατέρα το 1849 ολοκλήρωσε τις εγκύκλιες σπουδές του και παράλληλα ασχολήθηκε με διάφορες εμπορικές υποθέσεις του πατέρα του με τους εμπορικούς οίκους Οϋλιχ και Χατζή Κωστή, μέχρι τον Σεπτέμβριο του 1851, όταν και αποφάσισε να μεταβεί στη Γερμανία για την τελειοποίηση των σπουδών του. Στις 10/22 Σεπτεμβρίου 1851 αναχώρησε ατμοπλοοικώς για Τεργέστη με τελικό προορισμό τοΤσιτάου (Zittau) της Σαξωνίας. Μετά από πολλές στάσεις και επισκέψεις σε συγγενικά και φιλικά πρόσωπα της οικογενείας έφτασε στον προορισμό του. Στις 22 Απριλίου του 1852 γράφτηκε στη Βασιλική Βιομηχανική Σχολή του Τσιτάου της Σαξονίας από την οποία αποφοίτησε μετά από τριετή φοίτηση στις 7 Απριλίου του 1855. 

και στη μεταλλειολογική σχολή της Ακαδημίας του Φράιμπεργκ (1855 - 1858). Μετά τις σπουδές του εγκαταστάθηκε στην Αθήνα. Σύντομα αντιλήφθηκε τις δυνατότητες κέρδους που συνεπαγόταν η εκμετάλλευση των μεταλλείων του Λαυρίου δημοσιεύοντας μια σχετική έκθεση, η οποία προκάλεσε τον ενδιαφέρον του επιχειρηματία Ιωάννη Βαπτιστή Σερπιέρη, ο οποίος το 1864 ίδρυση τη Μεταλλουργική Εταιρεία Λαυρίου, στην οποίο ο Κορδέλλας τοποθετήθηκε διευθυντής παραγωγής. Το 1887 ανέλαβε τη διεύθυνση της εταιρείας, θέση στην οποία παρέμεινε μέχρι το 1891.

Παράλληλα με τις επαγγελματικές του δραστηριότητες ασχολήθηκε ενεργά με την οργάνωση του συνδικαλιστικού οργάνου των μηχανικών και τη διδασκαλία. Υπήρξε συντάκτης του νόμου «περί Ορυχείων και Μεταλλείων», ιδρυτικό μέλος του Πολυτεχνικού Συλλόγου, του οποίου διετέλεσε πρόεδρος, μέλος της Επιτροπής Εμψυχώσεως της Εθνικής Βιομήχανος, μέλος της επιτροπής διοίκησης ("εφορία") του Πολυτεχνείου (1879) και καθηγητής στην έδρα Ορυκτολογίας και Γεωλογίας στη Σχολή Ευελπίδων.

Είχε τιμηθεί με το Παράσημο των Ταξιαρχών του Τάγματος του Ρόδου της Αυτής Μεγαλειότητος του Αυτοκράτορος της Βραζιλίας (1884), με τον Αργυρό Σταυρός των Ιπποτών του Βασιλικού Τάγματος του Σωτήρος (1878) και με τον Χρυσό Σταυρό των Ιπποτών του Βασιλικού Τάγματος του Σωτήρος (1906). Το αρχείο του φυλάσσεται στην Αμερικανική Σχολή Κλασσικών Σπουδών της Αθήνας.

Απεβίωσε στην Αθήνα.

## Παραπομπές


Κατηγορία:Έλληνες μεταλλειολόγοι
Βεατρίκη της Βουργουνδίας (1257-1310)

Η **Βεατρίκη της Βουργουνδίας**, (Γαλλική γλώσσα : *Beatrice*, 1257 - 1 Οκτωβρίου 1310) από τον Οίκο των Καπετιδών-Βουργουνδίας ήταν κόρη του κόμη του Σαρολαί και της κυρίας του Μπουρμπόν, με τον γάμο της έγινε κόμισσα τού Κλερμόν. Κληροδότησε το Μπουρμπόν στον γιο της Λουδοβίκο Α΄, ο οποίος έτσι έγινε γενάρχης τού κλάδου των Βουρβόνων. Ήταν κόρη τού Ιωάννη κόμη του Σαρολαί γιου του Ούγου Δ΄ της Βουργουνδίας και της Αγνή των Νταμπιέρ, κυρίας τού Μπουρμπόν. 

## Οικογένεια

Παντρεύτηκε το 1272 τον Ροβέρτο των Καπετιδών κόμη τού Κλερμόν και είχε τέκνα:

*Λουδοβίκος Α΄ της Βουρβόνης 1279-1342, δούκας του Μπουρμπόν.
*Λευκή 1281-1304, παντρεύτηκε τον Ροβέρτο Ζ΄ κόμη του Ωβέρν & Μπουλόν.
**Γουλιέλμος ΙΒ΄ 1300-1332, κόμης του Ωβέρν & Μπουλόν
***Ιωάννα Α΄ της Ωβέρνης 1326-1360, κόμισσα του Ωβέρν & Μπουλόν, παντρεύτηκε πρώτα τον Φίλιππο Α΄ κόμη του Ωβέρν και μετά τον Ιωάννη Β΄ των Βαλουά της Γαλλίας.
*Ιωάννης του Σαρολαί 1283-1322, κύριος του Σαρολαί.
*Μαρία 1285-1372, ηγουμένη τού Πουασσύ.
*Πέτρος 1287-μετά το 1330, αρχιδιάκονος τού Παρισιού.
*Μαργαρίτα 1289-1309, παντρεύτηκε πρώτα το Ραϋμόνδο-Βερεγγάριο, κόμη της Άντρια και μετά τον Ιωάννη Α΄, μαρκήσιο τού Ναμύρ.

Οι Όθων και Άσερμπο Μορένα στην *Ιστορία του Φρειδερίκου Α΄* περιγράφουν τη Βεατρίκη ως μετρίου αναστήματος, με ξανθά μαλλιά και πολύ ωραίο πρόσωπο.

## Παραπομπές



## Πηγές

*Gábor Klaniczay, Holy Rulers and Blessed Princesses: Dynastic Cults in Medieval Central Europe, translator Eva Palmai, (Cambridge University Press, 2000)
*The origins of courtliness, C. Stephen Jaeger, University of Pennsylvania Press, 1985

Κατηγορία:Οίκος της Βουργουνδίας
Γεώργιος Πλαγιανάκος

Ο **Γεώργιος Πλαγιανάκος** είναι Έλληνας δικαστής που διετέλεσε Εισαγγελέας του Αρείου Πάγου.

## Βιογραφικά στοιχεία

Γεννήθηκε στο Γύθειο. Σπούδασε νομικά στο Πανεπιστήμιο Αθηνών και πραγματοποίησε μεταπτυχιακές σπουδές στο Πανεπιστήμιο του Αμβούργου, του οποίου ανακηρύχθηκε διδάκτωρ. Το 1956 εισήχθη στο δικαστικό σώμα ως πάρεδρος πρωτοδικών Το 1958 προήχθη σε πρωτοδίκη, το 1969 σε πρόεδρο πρωτοδικών, το 1972 σε εφέτη και το 1978 σε Αντεισαγγελέα Αρείου Πάγου. Το 1989 προήχθη σε Εισαγγελέα του Αρείου Πάγου, θέση στην οποία παρέμεινε μέχρι και το 1993, οπότε και συνταξιοδοτήθηκε. Ως δικαστής συμμετείχε στη σύνθεση του Πενταμελούς Εφετείου Αθηνών, το οποίο ανέλαβε την εκδίκαση των πρωταίτων του απριλιανού πραξικοπήματος.

Στις 14 Σεπτεμβρίου 1993 διορίστηκε υπηρεσιακός υπουργός δικαιοσύνης στην κυβέρνηση Κωνσταντίνου Μητσοτάκη.

## Παραπομπές


Κατηγορία:Έλληνες δικαστικοί
Κατηγορία:Εισαγγελείς του Αρείου Πάγου
Κατηγορία:Έλληνες υπουργοί Δικαιοσύνης
Δημήτριος Ζέγγελης

Ο **Δημήτριος Ζέγγελης** ήταν Έλληνας πολιτικός και δικηγόρος.

## Βιογραφικά στοιχεία

Ήταν δικηγόρος. Εξελέγη βουλευτής Μαντινείας για πρώτη φορά στις εκλογές του 1862 και επανεξελέγη σε αυτές του 1868, του 1869, του 1872, του 1873, του 1875, του 1881 και, ως βουλευτής Αρκαδίας, σε αυτές του 1887 (το ίδιο έτος με τις εκλογές σε επαναληπτική εκλογή μετά τον θάνατο του Βασιλείου Νικολόπουλου.

Παιδιά του ήταν οι Ηλίας Ζέγγελης και Κωνσταντίνος Ζέγγελης.

## Παραπομπές

Κατηγορία:Έλληνες δικηγόροι του 19ου αιώνα
Κατηγορία:Βουλευτές Μαντινείας
Κατηγορία:Βουλευτές Αρκαδίας
Ηλίας Ζέγγελης

Ο **Ηλίας Ζέγγελης** (1864 - 1912) ήταν Έλληνας πολιτικός και οικονομολόγος.

## Βιογραφικά στοιχεία

Πατέρας του ήταν ο δικηγόρος και βουλευτής Δημήτριος Ζέγγελης, και αδελφός του ο ακαδημαϊκός Κωνσταντίνος Ζέγγελης. Θείος του (αδελφός της μητέρας του) ήταν ο Θεόδωρος Αρεταίος. Εξελέγη βουλευτής Μαντινείας για πρώτη φορά στις εκλογές του 1892 και επανεξελέγη σε αυτές του 1895 και του του 1899.

## Παραπομπές

Κατηγορία:Έλληνες οικονομολόγοι
Κατηγορία:Βουλευτές Μαντινείας
Far Cry Primal

μικρογραφία|Tο λογότυπο του βιντεοπαιχνιδιού
Το ***Far Cry Primal*** είναι ένα first-person shooter βιντεοπαιχνίδι που αναπτύχθηκε από την Ubisoft Montreal και δημοσιεύθηκε από Ubisoft. Είχε κυκλοφορήσει σε όλο τον κόσμο για το PlayStation 4 και Xbox One στις 23 Φεβρουαρίου, το 2016, και για τα Microsoft Windows, την 1η Μαρτίου 2016. Το παιχνίδι είναι ένα spin-off της κύριας σειράς Far Cry. Είναι το πρώτο παιχνίδι Far Cry που χρονολογείται στη Μεσολιθική εποχή. Περιστρέφεται γύρω από την ιστορία του Takkar, ο οποίος ξεκινάει ως άοπλος κυνηγός και ανεβαίνει για να γίνει ηγέτης μιας φυλής.

Το *Far Cry Primal* έλαβε γενικά θετική υποδοχή από τους κριτές, οι οποίοι επικρότησαν κυρίως την ιδέα και το σκηνικό, καθώς και τον μηχανικό της εξημέρωσης των ζώων και τον παγκόσμιο σχεδιασμό. Ορισμένοι κριτικοί αισθάνθηκαν ότι υπήρχε έλλειψη όπλων για να χρησιμοποιήσει ο παίκτης, οδηγώντας σε επαναλαμβανόμενο σχεδιασμό παιχνιδιού, ενώ άλλοι θεώρησαν ότι η ιστορία και οι χαρακτήρες δεν ήταν στο ίδιο επίπεδο με τα προηγούμενα παιχνίδια Far Cry.

## Εξωτερικοί σύνδεσμοι
*

Κατηγορία:Far Cry
Κατηγορία:Βιντεοπαιχνίδια του 2016
Far Cry New Dawn

μικρογραφία|Λογότυπο του Far Cry New Dawn
Το ***Far Cry New Dawn*** είναι βιντεοπαιχνίδι πρώτου προσώπου δράσης-περιπέτειας που αναπτύχθηκε από την Ubisoft Montreal και εκδόθηκε από την Ubisoft. Το παιχνίδι είναι spin-off της σειράς *[[Far Cry]]* και αφηγηματική συνέχεια του *[[Far Cry 5]]*. Κυκλοφόρησε για τα Microsoft Windows, το PlayStation 4 και το Xbox One στις 15 Φεβρουαρίου του 2019 και έλαβε γενικά μικτές κριτικές.

## Παραπομπές


## Εξωτερικοί σύνδεσμοι
*

Κατηγορία:Far Cry
Κατηγορία:Βιντεοπαιχνίδια του 2019
Άννα του Φορέ

Η **Άννα της Ωβέρνης**, (Γαλλική γλώσσα : *Anne*, 1358 - 22 Σεπτεμβρίου 1417) από τον Οίκο του Ωβέρν ήταν κόρη του δελφίνου του Ωβέρν, έγινε κόμισσα του Φορέζ (1400 - 1417 και με τον γάμο της με τον Λουδοβίκο Β΄ των Βουρβόνων έγινε δούκισσα του Μπουρμπόν.
Ήταν κόρη του Μπερώντ Β΄ δελφίνου του Ωβέρν. Η μητέρα της απεβίωσε, όταν η Άννα ήταν 11 ετών και ο πατέρας της ξαναπαντρεύτηκε δύο ακόμη φορές, είχε πολλά μικρότερα ετεροθαλή αδέλφια από τον τρίτο γάμο του πατέρα της.

## Δούκισσα του Μπουρμπόν

Μνηστεύθηκε με τον εξάδελφό της Λουδοβίκο Β΄ στα 10 έτη της. Το συμβόλαιο γάμου υπογράφτηκε στην Μονμπριζόν (4 Ιουλίου 1368) και ο γάμος έγινε δύο έτη μετά, τον Ιανουάριο του 1370. Επειδή ήταν εξαδέλφια, χρειαζόταν ειδική άδεια από τον πάπα, ο οποίος την έδωσε (15 Σεπτεμβρίου 1370). Ο εκ μητρός θείος της Ιωάννης κόμης τού Φορέζ απεβίωσε άτεκνος (15 Μαίου 1372) και τον κληρονόμησε η Άννα σε ηλικία 14 ετών, είχαν πεθάνει όλα τα αδέλφια του και μόνο η μητέρα της είχε αφήσει ένα παιδί, την Άννα. Τότε η γιαγιά της Ιωάννα του Κλερμόν ανέλαβε την επιτροπεία, ώσπου η Άννα να ενηλικιωθεί, οπότε η Άννα ανέλαβε τη διακυβέρνηση μαζί με τον σύζυγο της Λουδοβίκο Β΄.

Το 1400 απεβίωσε ο πατέρας της, αφήνοντάς της το δελφινάτο τού Ωβέρν, που η Άννα το κυβέρνησε για τα επόμενα 17 έτη, έκανε μια γιορτή για να τιμήσει την θετή της μητέρα Μαργαρίτα. Σε 10 χρόνια απεβίωσε και ο σύζυγος της Λουδοβίκος Β΄ στην Μονλυσόν (1410), τον διαδέχθηκε ο μεγαλύτερος γιος τους Ιωάννης Α΄. Η Άννα κυβέρνησε το Δελφινάτο για άλλα 10 χρόνια μέχρι τον δικό της θάνατο στην Μουλέν (22 Σεπτεμβρίου 1417). Τότε ο Ιωάννης Α΄ έλαβε το Φορέζ και ο γιος του Λουδοβίκος Α΄ κόμης του Μονπανσιέ έλαβε το Ωβέρν.

## Οικογένεια

Παντρεύτηκε τον Λουδοβίκο Β΄ δούκα του Μπουρμπόν και είχε τέκνα:
* Ιωάννης Α΄ 1381-1434, δούκας του Μπουρμπόν. 
* Λουδοβίκος 1388-1404, κύριος του Μπωζέ, άτεκνος.
* Ισαβέλλα 1384-μετά το 1451, μοναχή.

## Παραπομπές


## Πηγές
*Dominique Laurent, « Anne Dauphine, duchesse de Bourbon, comtesse de Forez et dame de Beaujeu », in Forez et Bourbon. Les ducs de Bourbon, maitres du Forez aux XIVe et XVe siecles, Actes du colloque de Montbrison du 23 octobre 2010, sous la direction d'Olivier Troubat et Christophe Mathevot, Montbrison, La Diana, 2011.
*La Mure (1675/1860), Tome III, Preuves, 114 bis.

Κατηγορία:Γάλλοι ευγενείς
Κατηγορία:Πρόσωπα του Μεσαίωνα
Κατηγορία:Δούκισσες της Βουρβόνης
Κόμμα Συμπράξεως Συντηρητικών

μικρογραφία|Το έμβλημα του Κόμματος Συμπράξεως Συντηρητικών
Το **Κόμμα Συμπράξεως Συντηρητικών** ήταν πολιτικό κόμμα στην Ελλάδα, το οποίο έδρασε κατά την δεκαετία του 1920.

## Ιστορία
Το κόμμα συμμετείχε για πρώτη φορά σε εθνικές εκλογές το 1926, όπου κέρδισε τρεις έδρες στις βουλευτικές εκλογές και έλαβε το 1,3% της εθνικής ψήφου. Ωστόσο, το κόμμα δε συμμετείχε σε κάποια άλλη εκλογική αναμέτρηση.

## Παραπομπές


Κατηγορία:Συνασπισμοί πολιτικών κομμάτων στην Ελλάδα
Αφρικανικοί Αγώνες 2015

Από τις 4 μέχρι τις 19 Σεπτεμβρίου 2015 διεξήχθησαν στη Μπραζαβίλ, στο Κονγκό, οι 11οι Αφρικανικοί Αγώνες (**Αφρικανικοί Αγώνες 2015**). 

Στους αγώνες αυτούς χρησιμοποιήθηκε πρώτη φορά η ονομασία Αφρικανικοί Αγώνες αντί του Παναφρικανικοί Αγώνες, όπως ονομαζόταν το εν λόγω αθλητικό γεγονός από το 1965, που διεξήχθη για πρώτη φορά. Και εκείνοι οι αγώνες είχαν διεξαχθή στη Μπραζαβίλ. Η μετονομασία των αγώνων αποφασίστηκε τον Ιανουάριο του 2012 στο Αντίς Αμπέμπα, όπου συνεδρίασε το Εκτελεστικό Συμβούλιο της Αφρικανικής Ένωσης. 

## Επιλογή της πόλης και χώρες που συμμετείχαν
Η Μπραζαβίλ επιλέχτηκε για να φιλοξενήσει τους Αφρικανικούς Αγώνες το 2015, από το Ανώτατο Συμβούλιο Αθλητισμού της  Αφρικής (Supreme Council for Sports in Africa) στις 14 Σεπτεμβρίου 2011. Εκτός από το Κονγκό ενδιαφέρον για τη διεξαγωγή των Αγώνων είχαν δείξει και η Γκάνα και η Κένυα.

Στους 11ους Αφρικανικούς Αγώνες συμμετείχαν όλες οι χώρες της Αφρικανικής Ηπείρου εκτός από το Μαρόκο και τη Δημοκρατία της Σαχάρας, η οποία ενώ επρόκειτο να συμμετάσχει (για πρώτη φορά) τελικά δεν πήρε μέρος, μετά τη σχετική απόφαση της Οργανωτικής Επιτροπής του Κονγκό, επειδή δεν ήταν μέλος στις διεθνείς ομοσπονδίες των αθλημάτων στα οποία επρόκειτο να συμμετάσχει. 

## Αθλήματα των 11ων Αφρικανικών Αγώνων
Στους 11ους Αφρικανικούς Αγώνες έλαβαν χώρα τα εξής αγωνίσματα: στίβος, μπάντμιντον, μπάσκετ, μπιτς βόλλεϋ, μποξ, ποδηλασία, ξιφασκία, ποδόσφαιρο, γυμναστική, χαντμπολ, τζούντο, καράτε, pétanque, κολύμβηση, τένις, πινγκ –πονγκ, ταεκβοντο, βόλλεϋ, άρση βαρών και  πάλη. Επίσης συμπεριελήφθησαν, για επίδειξη, το Nzango και  το Pharaoh Boxing.

## Πίνακας μεταλλίων
;Key:
 Host nation (Congo) 

## Παραπομπές


Κατηγορία:Αφρικανικοί Αγώνες
Κατηγορία:Πολυαθλητικές διοργανώσεις το 2015
Φαζίλ Μουσταφά Πλουμέρ

Ο **Φαζίλ Μουσταφά Πλουμέρ** (τουρκικά: *Fazil Mustafa Plümer *, Λευκωσία 19 Δεκεμβρίου 1914 - 14 Αυγούστου 2001) ήταν Τουρκοκύπριος πολιτικός. Διετέλεσε υπουργός Γεωργίας και Φυσικών Πόρων και βουλευτής στην Εκλογική Περιφέρεια Λευκωσίας της Κυπριακής Δημοκρατίας.

## Βιογραφικά στοιχεία
Ο Φαζίλ Μουσταφά Πλουμέρ γεννήθηκε στη Λευκωσία το 1914. Ομιλούσε, πέρα από την τουρκική, την ελληνική και την αγγλική γλώσσα. Σπούδασε νομική και εργάστηκε ως δικηγόρος.

Απεβίωσε το 2001.

## Πολιτική διαδρομή
Τον Απρίλιο του 1959 ήταν μέλος της μεταβατικής επιτροπής,που είχε ως στόχο να καταρτίσει σχέδια προσαρμογής και αναδιοργάνωσης της κυβερνητικής μηχανής για τη μεταβίβαση της εξουσίας από την αποικιοκρατική κυβέρνηση στην ανεξάρτητη Κυπριακή Δημοκρατία, έχοντας θέση προσωρινής κυβέρνησης. Ο Φαζίλ Πλουμέρ ανέλαβε το Υπουργείο Γεωργίας και Φυσικών Πόρων για την περίοδο 2 Απριλίου 1959 - 15 Αυγούστου 1960.

Εκλέχτηκε βουλευτής στις βουλευτικές εκλογές του 1960 στην Εκλογική Περιφέρεια Λευκωσίας με την Εθνική Τουρκική Ένωση Κύπρου για την Α΄ Κοινοβουλευτική Περίοδο. Ωστόσο, πριν την πρώτη συνεδρία της βουλής, διορίστηκε Υπουργός Γεωργίας και Φυσικών Πόρων στην Κυβέρνηση Αρχιεπισκόπου Μακαρίου Γ΄ 1960, θέση στην οποία παρέμεινε έως τις 23 Δεκεμβρίου 1963 που οι Τουρκοκύπριοι αποχώρησαν από την κυβέρνηση της Κυπριακής Δημοκρατίας.

## Παραπομπές

## Πηγές
*

|-

Κατηγορία:Βουλευτές Λευκωσίας
Κατηγορία:Κύπριοι δικηγόροι
Κατηγορία:Βουλευτές εκλεγμένοι με την Εθνική Τουρκική Ένωση Κύπρου
Κατηγορία:Υπουργοί Γεωργίας και Φυσικών Πόρων (Κύπρος)
Κατηγορία:Κυβέρνηση Αρχιεπισκόπου Μακαρίου Γ΄ 1960
Κατηγορία:Βουλευτές Α΄ Κοινοβουλευτικής Περιόδου (Κύπρος)
Μεχμέτ Κεμάλ Ντενίς

Ο **Μεχμέτ Κεμάλ Ντενίς** ήταν Τουρκοκύπριος πολιτικός. Διετέλεσε βουλευτής στην Εκλογική Περιφέρεια Λευκωσίας.

## Βιογραφικά στοιχεία
Ο Μεχμέτ Κεμάλ Ντενίς γεννήθηκε στη Λευκωσία το 1920. Ομιλούσε, πέρα από την τουρκική, την ελληνική και την αγγλική γλώσσα. Ήταν εκδότης των εφημερίδων *Ates*, *Yatan* και *Koylu*.

Απεβίωσε το 2000.

## Πολιτική διαδρομή

Εκλέχτηκε βουλευτής στην Εκλογική Περιφέρεια Λευκωσίας με την Εθνική Τουρκική Ένωση Κύπρου για την Α΄ Κοινοβουλευτική Περίοδο σε αναπληρωματική εκλογή που διεξήχθη στις 25 Σεπτεμβρίου 1960 (οι βουλευτικές εκλογές του 1960 είχαν διεξαχθεί δύο μήνες προηγουμένως) μετά την παραίτηση του Οσμάν Ορέκ ο οποίος διορίστηκε Υπουργός Άμυνας. Παρέμεινε στη θέση αυτή έως τον Δεκέμβριο του 1963 που οι Τουρκοκύπριοι αποχώρησαν από την κυβέρνηση της Κυπριακής Δημοκρατίας.

## Παραπομπές

## Πηγές
*
*

Κατηγορία:Βουλευτές Λευκωσίας
Κατηγορία:Κύπριοι εκδότες
Κατηγορία:Βουλευτές εκλεγμένοι με την Εθνική Τουρκική Ένωση Κύπρου
Κατηγορία:Κύπριοι δημοσιογράφοι
Κατηγορία:Βουλευτές Α΄ Κοινοβουλευτικής Περιόδου (Κύπρος)
Σομέκ Σιακίρ Σελτσιούκ

Ο **Σομέκ Σιακίρ Σελτσιούκ** ήταν Τουρκοκύπριος πολιτικός. Διετέλεσε βουλευτής στην Εκλογική Περιφέρεια Λευκωσίας.

## Βιογραφικά στοιχεία
Ο Σομέκ Σιακίρ Σελτσιούκ γεννήθηκε στη Λεύκα το 1918. Ομιλούσε, πέρα από την τουρκική, την ελληνική και την αγγλική γλώσσα. Σπούδασε ιατρική και εργαζόταν ως ιατρός.

## Πολιτική διαδρομή
Εκλέχτηκε βουλευτής στις βουλευτικές εκλογές του 1960 στην Εκλογική Περιφέρεια Λευκωσίας με την Εθνική Τουρκική Ένωση Κύπρου για την Α΄ Κοινοβουλευτική Περίοδο. Το 1961 αποχώρησε από την Εθνική Τουρκική Ένωση Κύπρου μαζί με άλλους 10 Τουρκοκύπριους βουλευτές. Συγκρότησαν την Ανεξάρτητη Τουρκική Ομάδα. Παρέμεινε στη θέση του βουλευτή έως τον Δεκέμβριο του 1963 που οι Τουρκοκύπριοι αποχώρησαν από την κυβέρνηση της Κυπριακής Δημοκρατίας.

## Παραπομπές

## Πηγές
*

Κατηγορία:Βουλευτές Λευκωσίας
Κατηγορία:Κύπριοι ιατροί
Κατηγορία:Βουλευτές εκλεγμένοι με την Εθνική Τουρκική Ένωση Κύπρου
Κατηγορία:Βουλευτές Α΄ Κοινοβουλευτικής Περιόδου (Κύπρος)
Ιωάννα της Γαλλίας (1435-1482)

H **Ιωάννα**, γαλλ. Joan (4 Μαΐου 1435 - 1482) από τον Οίκο των Βαλουά γεννήθηκε πριγκίπισσα της Γαλλίας και με τον γάμο της έγινε δούκισσα του Μπουρμπόν.

## Βιογραφία
Ήταν η 3η (επιζήσασα) κόρη τού Καρόλου Ζ΄ της Γαλλίας και της Μαρίας των Βαλουά, κόρης του Λουδοβίκου Β΄ δούκα του Ανζού.

## Οικογένεια
Παντρεύτηκε το 1447 τον Ιωάννη Β΄ δούκα του Μπουρμπόν· δεν απέκτησαν τέκνα.

## Πρόγονοι

## Παραπομπές


## Πηγές
* Hanawalt, Barbara (1998). The Middle Ages: An Illustrated History. New York: Oxford University Press. ISBN 0-19-510359-9.
* Vale, M. (1 October 1974). Charles VII. University of California Press. ISBN 978-0-520-02787-9.

Κατηγορία:Οίκος των Βαλουά
Κατηγορία:Δούκισσες της Βουρβόνης
Διεθνές Κέντρο Λύκου

thumb|240px|Η είσοδος του Διεθνούς Κέντρου Λύκου
Το **Διεθνές Κέντρο Λύκου** (αγγλικά: **International Wolf Center**, **IWC**) είναι ερευνητικός και εκπαιδευτικός οργανισμός που εδρεύει στο Ήλι της Μινεσότα των Ηνωμένων Πολιτειών, ο οποίος, όπως αναφέρει ο ίδιος, «προωθεί την επιβίωση των πληθυσμών των λύκων διδάσκοντας για αυτούς, τη σχέση τους με την άγρια γη και τον ανθρώπινο ρόλο για το μέλλον τους.» Το Κέντρο Λύκου λειτουργεί ένα κέντρο ερμηνείας στο Ήλι ανοιχτό στο κοινό, όπου οι επισκέπτες μπορούν να δουν αιχμαλωτισμένους «εκπροσώπους λύκους» σε φυσικά περιβάλλοντα μέσα από μεγάλα παράθυρα, και μπορούν να μάθουν για τους λύκους μέσα από μια ποικιλία εκθεμάτων και προγραμμάτων. Ο οργανισμός αυτός βρίσκεται επί του Εθνικού Δάσους Σουπίριορ. Χρηματοδοτεί επίσης ερευνητικά συνέδρια και εκπαιδευτικά προγράμματα εκτός των εγκαταστάσεων, δημοσιεύει το περιοδικό *International Wolf*, και παρέχει πληροφορίες για τους λύκους μέσω της ιστοσελίδας του.

Ως απάντηση στις αντιπαραθέσεις σχετικά με τους λύκους, το Κέντρο Λύκου δεν λαμβάνει θέση σχετικά με το πώς πρέπει να χειρίζονται οι λύκοι (όπως με το κυνήγι ή την παγίδευση), εφόσον διατηρούνται υγιείς πληθυσμοί λύκων. Η πολιτική του είναι να παρέχει τις πιο ακριβείς, επίκαιρες πληροφορίες σχετικά με τους λύκους και να επιτρέπει στον κόσμο να λαμβάνει τις δικές του αποφάσεις.

## Παραπομπές


## Εξωτερικοί σύνδεσμοι
*Αρχική σελίδα του Διεθνούς Κέντρου Λύκου

Κατηγορία:Μινεσότα
Κατηγορία:Μη κερδοσκοπικοί οργανισμοί
Κατηγορία:Λύκος
Κλάρα Γκοντζάγκα

Η **Κλάρα**, ιταλ. Chiara (1 Ιουλίου 1464 - 2 Ιουνίου 1503) από τον Οίκο των Γκοντζάγκα γεννήθηκε ως κόρη του μαρκησίου της Μάντουα και με τον γάμο της έγινε κόμισσα του Μονπανσιέ.

## Βιογραφία
Ήταν η πρώτη κόρη του Φρειδερίκου Α΄ μαρκησίου της Μάντουα και της Μαργαρίτας των Βίττελσμπαχ, κόρης του Αλβέρτου Γ΄ δούκα της Βαυαρίας.

## Οικογένεια
Παντρεύτηκε το 1482 τον Γιλβέρτο των Βουρβόνων κόμη του Μονπανσιέ και είχε τέκνα:
* Λουδοβίκος Β΄ 1483-1501, κόμης του Μονπανσιέ.
* Κάρολος Γ΄ 1490-1527, δούκας του Μπουρμπόν.
* Φραγκίσκος 1492-1515, δούκας του Σατελερώ, απεβ. 23 ετών στη μάχη του Μαρινιάνο.
* Λουίζα 1482-1561, κόμισσα του Μονπανσιέ & Ωβέρν. Παντρεύτηκε πρώτα τον Ανδρέα Γ΄ ντε Σωβινύ, πρίγκιπα του Ντεόλ, υποκόμη του Μπρόσσε και μετά τον εξάδελφό της Λουδοβίκο πρίγκιπα του Λα Ρος-συρ-Υόν.
* Ρενέα 1494-1539, κυρία του Μερκέρ, παντρεύτηκε τον Αντώνιο δούκα της Λωρραίνης.
* Άννα 1495-1510, απεβ. 15 ετών.

## Πρόγονοι

## Παραπομπές


## Πηγές
* Claire de Gonzague Comtesse de Bourbon-Montpensier (1464-1503): Une ... - Nicole Dupont-Pierrart - Google Books". Books.google.com. 17 February 2017. Retrieved 10 June 2019.
* Charles Cawley, Medieval Lands, Dukes of Bourbon

Κατηγορία:Οίκος των Γκοντζάγκα
Κατηγορία:Ιταλίδες δούκισσες
Κατηγορία:Γαλλίδες κόμισσες
Σιεμσιεντίν Χαλίτ Κιαζίμ

Ο **Σιεμσιεντίν Χαλίτ Κιαζίμ** ήταν Τουρκοκύπριος πολιτικός. Διετέλεσε βουλευτής στην Εκλογική Περιφέρεια Πάφου.

## Βιογραφικά στοιχεία
Ο Σιεμσιεντίν Χαλίτ Κιαζίμ γεννήθηκε στην Πάφο το 1921. Ήταν γαιοκτήμονας και επιχειρηματίας.

Απεβίωσε στις 24 Σεπτεμβρίου 1963 σε αυτοκινητικό δυστύχημα. Ήταν νυμφευμένος με την Αϊλά Χαλίτ Κιαζίμ.

## Πολιτική διαδρομή
Την περίοδο 1958-1960 διετέλεσε πρόεδρος του τουρκικού δημοτικού συμβουλίου Πάφου.

Εκλέχτηκε βουλευτής στις βουλευτικές εκλογές του 1960 στην Εκλογική Περιφέρεια Πάφου με την Εθνική Τουρκική Ένωση Κύπρου για την Α΄ Κοινοβουλευτική Περίοδο. Το 1961 αποχώρησε από την Εθνική Τουρκική Ένωση Κύπρου μαζί με άλλους 10 Τουρκοκύπριους βουλευτές. Συγκρότησαν την Ανεξάρτητη Τουρκική Ομάδα. Παρέμεινε στη θέση του βουλευτή έως την ημέρα του θανάτου του.

## Παραπομπές

## Πηγές
*

Κατηγορία:Βουλευτές Πάφου
Κατηγορία:Κύπριοι επιχειρηματίες
Κατηγορία:Βουλευτές εκλεγμένοι με την Εθνική Τουρκική Ένωση Κύπρου
Κατηγορία:Βουλευτές Α΄ Κοινοβουλευτικής Περιόδου (Κύπρος)
Αϊλά Χαλίτ Κιαζίμ

Η **Αϊλά Χαλίτ Κιαζίμ** ήταν Τουρκοκύπρια γεωργός και πολιτικός. Διετέλεσε βουλευτής στην Εκλογική Περιφέρεια Πάφου.

## Βιογραφικά στοιχεία
Η Αϊλά Χαλίτ Κιαζίμ γεννήθηκε στην Λάρνακα το 1934. Ήταν γεωργός. Ομιλεί, πέρα από την τουρκική, την αγγλική γλώσσα.

Ήταν νυμφευμένη με τον Σιεμσιεντίν Χαλίτ Κιαζίμ.

## Πολιτική διαδρομή
Ο σύζυγός της Σιεμσιεντίν Χαλίτ Κιαζίμ εξελέγη βουλευτής στις βουλευτικές εκλογές του 1960 στην Εκλογική Περιφέρεια Πάφου για την Α΄ Κοινοβουλευτική Περίοδο. Στις 24 Σεπτεμβρίου 1963 σκοτώθηκε σε αυτοκινητικό δυστύχημα. Τη θέση του στη βουλή πήρε η Αϊλά Χαλίτ Κιαζίμ, η οποία ανέλαβε καθήκοντα βουλευτή στις 25 Οκτωβρίου 1963. Εντάχθηκε στην Ανεξάρτητη Τουρκική Ομάδα. Παρέμεινε στη θέση του βουλευτή έως τον Δεκέμβριο του 1963 που οι Τουρκοκύπριοι αποχώρησαν από την κυβέρνηση της Κυπριακής Δημοκρατίας.

## Παραπομπές

## Πηγές
*

Κατηγορία:Βουλευτές Πάφου
Κατηγορία:Βουλευτές Α΄ Κοινοβουλευτικής Περιόδου (Κύπρος)
Παγκύπρια Οργάνωση Ανεξάρτητων Συντεχνιών

Η **Παγκύπρια Οργάνωση Ανεξάρτητων Συντεχνιών** (ΠΟΑΣ), ήταν συνδικάτο της Κύπρου. Το ΠΟΑΣ ιδρύθηκε το 1956, από συνδικάτα που ήθελαν να ανεξαρτητοποιήσουν την θέση τους από πολιτικά κόμματα. Η επιρροή της οργάνωσης έφτασε το απόγειό της στα τέλη της δεκαετίας του 1950. Ξεκινώντας από τις αρχές της δεκαετίας του 1960 ο οργανισμός εισήλθε σε μια παρατεταμένη περίοδο παρακμής. Το 1990, τα μέλη της οργάνωσης είχαν μειωθεί σε 500. Η ΠΟΑΣ ήταν συνδεδεμένο μέλος της Παγκόσμιας Συνομοσπονδίας Εργασίας.

## Παραπομπές

Κατηγορία:Συνδικαλιστικά σωματεία στη Κύπρο
Κυπριακή Τράπεζα Αναπτύξεως

Η **Κυπριακή Τράπεζα Αναπτύξεως** είναι αναπτυξιακή τράπεζα, η οποία ιδρύθηκε το 1963 ως δημόσια εταιρεία για την προώθηση της οικονομικής ανάπτυξης στην Κύπρο. Οι κύριοι μέτοχοι της τράπεζας ήταν η κυβέρνηση της Κυπριακής Δημοκρατίας και η Ευρωπαϊκή Τράπεζα Επενδύσεων. Η τράπεζα ιδιωτικοποιήθηκε το 2008.

## Ιστορία
Η Κυπριακή Τράπεζα Αναπτύξεως ιδρύθηκε το 1963 ως δημόσια εταιρεία με διάφορους μετόχους. Οι κύριοι μέτοχοι ήταν η κυβέρνηση της Κυπριακής Δημοκρατίας και η Ευρωπαϊκή Τράπεζα Επενδύσεων.

Τον Ιούνιο του 2007, η Κυβέρνηση της Κυπριακής Δημοκρατίας ανακοίνωσε προκήρυξη για να αποκηρύξει το πλειοψηφικό πακέτο των μετοχών που κατείχε. Τα περιουσιακά στοιχεία της τράπεζας έφταναν τις 231 εκατομμύρια λίρες Κύπρου το 2007. Το 2008, η τράπεζα ιδιωτικοποιήθηκε πλήρως και δεν ανήκει πλέον στο Κυπριακό κράτος.

## Παραπομπές

Κατηγορία:Τράπεζες της Κύπρου
Ιωάννης Νικολαΐδης (σκακιστής)

Ο **Ιωάννης Νικολαΐδης** (γενν. 4 Ιανουαρίου 1971) είναι Έλληνας σκακίστας και γκρανμαίτρ (1995).

Κέρδισε το Ελληνικό Πρωτάθλημα Σκακιού Ανδρών το 1995. Τερμάτισε τρίτος στο Βαλκανικό Ατομικό Πρωτάθλημα Σκακιού 2002 στην Κωνσταντινούπολη. Ο Νικολαΐδης εκπροσώπησε την Ελλάδα στις Σκακιστικές Ολυμπιάδες των ετών 1994, 1996, 1998, 2000, 2002, 2004 και 2006.

Σύμφωνα με την λίστα της ΔΣΟ για τον Μάιο του 2010, έχει βαθμολογία ΕΛΟ 2490 βαθμών.

## Εξωτερικοί σύνδεσμοι

* Ioannis Nikolaidis προφίλ του παίκτη και παιχνίδια Chessgames.com

## Παραπομπές


 
Κατηγορία:Έλληνες σκακιστές
Ανανεώστε την Ευρώπη

Η **Ανανεώστε την Ευρώπη** (, RE) είναι πολιτική ομάδα του 9ου Ευρωπαϊκού Κοινοβουλίου. Αποτελεί συνέχεια της Συμμαχίας Φιλελεύθερων και Δημοκρατών, που δραστηριοποιήθηκε κατά το χρονικό διάστημα 2004-2019.

## Ιστορικό
Τον Μάιο του 2019, μιλώντας σε μια συζήτηση που προηγήθηκε των εκλογών για το Ευρωπαϊκό Κοινοβούλιο του 2019, ο Γκι Φερχόφσταντ, πρόεδρος της ομάδας της Συμμαχίας Φιλελευθέρων και Δημοκρατών για την Ευρώπη (ALDE), ανακοίνωσε ότι, μετά τις εκλογές, η Ομάδα ALDE σκόπευε να διαλυθεί και να σχηματιστεί μια νέα συμμαχία με την εκλογική λίστα «Αναγέννησης» του Γάλλου Προέδρου Εμανουέλ Μακρόν. Κατά τη διάρκεια και μετά τις ευρωπαϊκές εκλογές, η ομάδα αυτοπροσδιορίστηκε προσωρινά "ALDE συν Αναγέννηση συν USR PLUS".

Η νέα ομάδα ανακοίνωσε την υιοθέτηση του ονόματός της στις 12 Ιουνίου 2019, αφού σχημάτισε συμμαχία με τη Δημοκρατία Μπροστά (La République En Marche!). Το γαλλικό κόμμα ήθελε να αποφύγει τη λέξη φιλελεύθερος στο όνομα, αν και η ομάδα συνεχίζει να αναφέρεται επίσης ως Φιλελεύθερη Ομάδα εκτός Γαλλίας.

Στις 19 Ιουνίου 2019, ανακοινώθηκε ότι ο Ντατσιάν Τσιόλος, πρώην Πρωθυπουργός της Ρουμανίας και Ευρωπαίος Επίτροπος για τη Γεωργία και την Αγροτική Ανάπτυξη, επιλέχθηκε ως πρόεδρος της ομάδας, νικώντας τη Sophie in 't Veld με 64 ψήφους έναντι 42, και έτσι έγινε ο πρώτος Ρουμάνος αρχηγός ομάδας του Ευρωπαϊκού Κοινοβουλίου. Τον Οκτώβριο του 2021, ο Τσιόλος παραιτήθηκε για να επιστρέψει στην εσωτερική πολιτική στη Ρουμανία.

Μετά την παραίτηση του Ντατσιάν Τσιόλος, ο Στεφάν Σεζουρνέ ανακοίνωσε την υποψηφιότητά του για την ηγεσία της ομάδας Renew Europe στο Ευρωπαϊκό Κοινοβούλιο και, καθώς έθεσε υποψηφιότητα χωρίς αντίπαλο, εξελέγη δια βοής στις 19 Οκτωβρίου 2021. Στις 11 Ιανουαρίου 2024, Σεζουρνέ διορίστηκε υπουργός Ευρώπης και Εξωτερικών στην κυβέρνηση του Γκαμπριέλ Ατάλ και ως εκ τούτου παραιτήθηκε από τη θέση του ως πρόεδρος της ομάδας Renew.

Στις 25 Ιανουαρίου 2024, η Βαλερί Αγιέ από το γαλλικό κόμμα της Αναγέννησης εξελέγη διά βοής ως επικεφαλής της κοινοβουλευτικής ομάδας Renew Europe, καθώς έθεσε υποψηφιότητα χωρίς αντίπαλο.

Τον Μάρτιο του 2024, οι «Νέοι Ευρωπαίοι» ιδρύθηκαν ως ένωση σύμφωνα με τη γαλλική νομοθεσία, συγκεντρώνοντας το κόμμα της Αναγέννησης του Μακρόν και άλλα κόμματα της Γαλλίας, της Ρουμανίας, της Σλοβενίας, της Πολωνίας και της Δανίας που βρίσκονται εντός του Renew Europe, αλλά δεν είναι συνδεδεμένα με κάποιο ευρωπαϊκό κόμμα (Κόμμα Συμμαχίας Φιλελευθέρων και Δημοκρατών για την Ευρώπη (ALDE) ή Ευρωπαϊκό Δημοκρατικό Κόμμα (EDP)).

Το Renew Europe παρουσίασε τρεις κύριους υποψηφίους για τις εκλογές για το Ευρωπαϊκό Κοινοβούλιο του 2024, έναν για καθεμία από τις τρεις τάσεις που αποτελούν την κοινή ομάδα: ALDE (Marie-Agnes Strack-Zimmermann), EDP (Sandro Gozi) και L'Europe Ensemble (Valérie Hayer).

## Ευρωβουλευτές
### 10ο Ευρωπαϊκό Κοινοβούλιο

## Παραπομπές



Κατηγορία:Πολιτικές ομάδες Ευρωπαϊκού Κοινοβουλίου
Δημήτρης Τζανουδάκης

Ο **Δημήτρης Τζανουδάκης** (γεννήθηκε το 1950 στην Ελλάδα) είναι διακεκριμένος Έλληνας βοτανολόγος.

Σπούδασε βιολογία στο Πανεπιστήμιο Πατρών. Σήμερα εργάζεται ως Καθηγητής ταξινόμησης φυτών και βιογεωγραφίας στο Πανεπιστήμιο Πατρών. Έχει δημοσιεύσει έρευνες με θέματα όπως η κυτταρογενετική, η φυλογενετική, η ταξινόμηση, η διατήρηση και η γεωγραφία των φυτών, με έμφαση στα γένη Άλλιο και *[[Παιώνια]]*.

Το είδος φυτού *Allium tzanoudakisanum* ονομάστηκε από το επώνυμό του. 

## Παραπομπές


Κατηγορία:Έλληνες βοτανολόγοι
Άσβωτος

Η **Άσβωτος** () ήταν μια πόλη στην αρχαία Θεσσαλία. Προς το παρόν η θέση της είναι άγνωστη. Η Άσβωτος μπορεί να ήταν πόλη-κράτος κατά τον 4ο και 3ο αιώνα&nbsp;π.Χ.

## Παραπομπές


Κατηγορία:Χαμένες αρχαίες πόλεις
Κατηγορία:Εγκαταλελειμμένοι οικισμοί στην Ελλάδα
Χην (Θεσσαλία)

Η **Χην** (), επίσης γνωστή ως **Χήναι** (Χῆναι), ήταν κωμόπολη και πόλη-κράτος της Οιταίας στην αρχαία Θεσσαλία. Η ύπαρξη της τεκμηριώνεται από έργο του Παυσανία.

Η θέση της πόλης βρίσκεται στο όρος Οίτη.

## Παραπομπές

Κατηγορία:Οίτη
Κατηγορία:Εγκαταλελειμμένοι οικισμοί στην Ελλάδα
Ζακλίν του Λονουί

Η **Ζακλίν**, γαλλ. Jaqueline (πριν το 1520 - 28 Αυγούστου 1561) γεννήθηκε ως κόρη του βαρόνου του Πανύ & Μιρεμπώ και με τον γάμο της έγινε δούκισσα του Μονπανσιέ & Ωβέρν.

## Βιογραφία
Ήταν κόρη του Ιωάννη Δ΄ του Λονουϊ, κυρίου του Ζιβρύ και βαρόνου του Πανύ & Μιρεμπώ (απεβ. 1520) και της Ιωάννας των Βαλουά, κόρης του Καρόλου κόμη του Ανγκουλέμ.

## Οικογένεια
Παντρεύτηκε το 1538 τον Λουδοβίκο Β΄ των Βουρβόνων δούκα του Μονπανσιέ και είχε τέκνα:
* Φραγκίσκη 1539-1587, παντρεύτηκε τον Ερρίκο-Ροβέρτο του Λα Μαρκ, δούκα του Μπουγιόν & πρίγκιπα του Σεντάν.
* Άννα 1540-1577, παντρεύτηκε τον Φραγκίσκο της Κλέβης, δούκα του Νεβέρ.
* Ιωάννα 1541-1620, ηγουμένη του Ζουάρ.
* Φραγκίσκος 1542-1592, δούκας του Μονπανσιέ.
* Καρλόττα 1547-1582, παντρεύτηκε τον Γουλιέλμο Α΄ των Νασσάου πρίγκιπα της Οράγγης.
* Λουίζα 1548-1586, ηγουμένη του Φαρμουτιε.

## Παραπομπές


## Πηγές
* Couchman, Jane (1997). "Charlotte of Bourbon's Correspondence: Using Words to Implement Emancipation". In Winn, Colette H.; Kuizenga, Donna (eds.). Women Writers in Pre-revolutionary France: Strategies of Emancipation. Garland Publishing Inc.
* McIlvenna, Una (2016). Scandal and Reputation at the Court of Catherine de Medici. Routledge.48

Κατηγορία:Κυρίες Επί Των Τιμών
Κατηγορία:Δούκισσες του Μονπανσιέ
Κατηγορία:Γαλλίδες κόμισσες
Κατηγορία:Γαλλίδες δούκισσες
Σωκράτης Παπαβασιλείου

Ο **Σωκράτης Παπαβασιλείου** (1865 - 1947) ήταν Έλληνας μεταλλειολόγος και πολιτικός.

## Βιογραφικά στοιχεία

Γεννήθηκε στην Πάρο και ήταν γιος του Αθανασίου Παπαβασιλείου, ιατρού και δημάρχου Παροικιάς Πάρου, και της Αργυρώς Δημητρακοπούλου, με καταγωγή από την οικογένεια Μαυρογένη. Αδέλφια του ήταν οι Ιπποκράτης, αξιωματικός του στρατού και πολιτικός, Δημήτριος, ιατρός, και Όθων, αξιωματικός του Πολεμικού Ναυτικού. Σπούδασε μεταλλειολογία και γεωλογία στη Γερμανία και εξελέγη υφηγητής Ορυκτολογίας και Γεωλογίας στο Πανεπιστήμιο Αθηνών. Διετέλεσε για μακρύ χρονικό διάστημα διευθυντής των ορυχείων Σμίριγδας της Νάξου.

Εξελέγη βουλευτής Κυκλάδων για πρώτη φορά στις εκλογές του 1912 ενώ στις γερουσιαστικές εκλογές του 1929 εξελέγη γερουσιαστής Κυκλάδων με το κόμμα των Φιλελευθέρων για εξαετή θητεία..

Ήταν παντρεμένος.

## Παραπομπές

Κατηγορία:Βουλευτές Κυκλάδων
Κατηγορία:Έλληνες γερουσιαστές
Κατηγορία:Έλληνες μεταλλειολόγοι
Αικατερίνη της Λωρραίνης (1552-1596)

Η **Αικατερίνη-Μαρία**, γαλλ. Catherine-Marie (18 Ιουλίου 1551 - 5 Μαΐου 1596) από τον Οίκο της Λωρραίνης-Γκιζ γεννηθηκε ως κόρη του δούκα του Γκιζ και με τον γάμο της έγινε δούκισσα του Μονπανσιέ.

## Βιογραφία
Ήταν η πρώτη κόρη τού Φραγκίσκου δούκα του Γκιζ και της Άννας των Έστε, κόρης του Έρκολε Β΄ δούκα της Φερράρας.

## Οικογένεια
Παντρεύτηκε το 1570 τον Λουδοβίκο των Βουρβόνων δούκα του Μονπανσιέ· δεν απέκτησαν απογόνους.

## Πρόγονοι





## Παραπομπές


## Πηγές
* "Catherine-Marie de Lorraine", Histoire de l'Europe et de la Méditerranée (in French), retrieved 2017-11-17
* Coates, Colin MacMillan; Morgan, Cecilia Louise (2002), Heroines and History: Representations of Madeleine de Verchères and Laura Secord, University of Toronto Press, ISBN 978-0-8020-8330-2, retrieved 2017-11-17
* Guiffrey, George Maurice (1866), Lettres inédites de Dianne de Poytiers (in French), Vve J. Renouard, retrieved 2017-11-17

Κατηγορία:Οίκος της Λωρραίνης
Κατηγορία:Γαλλίδες δούκισσες
Ερριέττα Αικατερίνη του Ζουαγιέζ

Η **Ενριέττα-Αικατερίνη**, γαλλ. Henriette-Catherine (8 Ιανουαρίου 1585 - 25 Φεβρουαρίου 1656) ήταν δούκισσα του  του Ζουαγιέζ. Έγινε με τον πρώτο γάμο της δούκισσα του Μονπανσιέ και με τον δεύτερο γάμο της δούκισσα του Γκιζ.

## Βιογραφία
Ήταν κόρη τού Ερρίκου δούκα του Ζουαγιέζ και της Αικατερίνης του Νογκαρέ.

## Οικογένεια
Παντρεύτηκε πρώτα το 1597 τον Ερρίκο των Βουρβόνων δούκα του Μονπανσιέ και είχε τέκνο:
* Μαρία 1605-1627, παντρεύτηκε τον Γκαστόν των Βουρβόνων δούκα της Ορλεάνης.

Το 1611 έκανε δεύτερο γάμο με τον Κάρολο δούκα του Γκιζ από τον Οίκο της Λωρραίνης και είχε τέκνα;
* Φραγκίσκος 1612-1639, απεβ. 27 ετών.
* Ερρίκος Β΄ 1614-1664, δούκας του Γκιζ.
* Μαρία 1615-1688.
* Κάρολος-Λουδοβίκος 1618-1637, απεβ. 19 ετων.
* Λουδοβίκος 1622-1654, δούκας του Ζουαγιέζ & Ανγκουλέμ.
* Φραγκίσκη-Ρενέα 1621-1682, ηγουμένη του Μονμάρτρ.
* Ρογήρος 1624-1653, απεβ. 29 ετών.
* μία κόρη 1617-1618, δύο δίδυμα 1613.

## Παραπομπές


## Πηγές
* familysearch.org Accessed July 22, 2007
* thepeerage.com Accessed July 22, 2007

Κατηγορία:Δούκισσες της Γκιζ
Κατηγορία:Δούκισσες του Ζουαγιέζ
Κατηγορία:Δούκισσες του Μονπανσιέ
Κατηγορία:Γαλλίδες κόμισσες
Κατηγορία:Γαλλίδες δούκισσες
Φιλίππα του Μοντεσπεντόν

Η **Φιλίππα ντε Μοντεσπεντόν**, γαλλ. Philippes de Montespedon (απεβ. 1578) ήταν Αυλικός, πρώτη κυρία επί των τιμών της Αικατερίνης των Μεδίκων, συζύγου του Ερρίκου Β΄ της Γαλλίας, το διάστημα 1561-1578. Με τον 2ο γάμο της έγινε πριγκίπισσα του Ρος-συρ-Υόν.

## Βιογραφία
Παντρεύτηκε πρώτα τον στρατάρχη ντε Μοντεζάν. Έγινε κυρία του Σεμιγιέ & Μπωπρώ. Ο μεγάλος πλούτος της ως χήρας την έκανε να παντρευτεί έναν Βουρβόνο το 1544, τον Κάρολο πρίγκιπα του Ρος-συρ-Υόν.

Περιγράφεται ως προσωπική φίλη της βασίλισσας Αικατερίνης. Το 1561 διορίστηκε πρώτη κυρία των τιμών της αντιβασίλισσας Αικατερίνης, σε αντικατάσταση της Ζακλίν του Λονουί, που απεβίωσε τον Αύγουστο τού έτους αυτού. Ως τέτοια, κατείχε τον υψηλότερο βαθμό στην Αυλή και ήταν υπεύθυνη για όλες τις άλλες κυρίες των τιμών και την ευταξία του οικοκυριού της βασίλισσας. Τον Απρίλιο του 1555 εισήχθη ένας νέος κανόνας: κανείς άγαμος ευγενής δεν επιτρεπόταν να μιλά με μία δεσποινίδα των τιμών της βασίλισσας, εκτός αν ήταν παρούσα η κυρία πριγκίπισσα του Ρος-συρ-Υόν.

Τον Μάιο του 1564 ο Κάρολος-Ροβέρτος του Λα Μαρκ, κόμης του Μωλεβριέ δήλωσε, ότι η Ισαβέλλα του Λιμέιγ του πρόσφερε συμμαχία για να δηλητηριάσουν τον κοινό εχθρό τους, τον Κάρολο πρίγκιπα του Λα Ρος-συρ-Ιόν. Η Ισαβέλλα διωκόταν από τον πρίγκιπα, ο οποίος -όπως εκείνη ισχυριζόταν- πίεζε τη Φιλίππη να ελέγχει και να καταπιέζει τις δεσποινίδες επί των τιμών. Η Φιλίππη, με εντολή του Καρόλου, εκτός από το ότι στενοχωρούσε όλες τις δεσποινίδες της βασίλισσας, έμοιαζε να έχει μία ειδιαίτερη εχθρότητα προς την Ισαβέλλα και προσπαθούσε να εξακριβώσει αν εκείνη ήταν έγκυος, συχνά βασανίζοντάς την γι' αυτό μπροστά στη βασίλισσα και σε άλλους.

Η θέση της την έκανε να εμφανίζεται δημόσια και να παρακολουθεί τελετές μαζί με τη βασίλισσα. Συνόδευσε την Αικατερίνη στη συνάντησή της με τη βασίλισσα της Ισπανίας στα Γαλλο-Ισπανικά σύνορα το 1565.

## Οικογένεια
Παντρεύτηκε το 1544 τον Κάρολο των Βουρβόνων πρίγκιπα του Λα Ρος-συρ-Ιόν και είχε τέκνο:
* Ερρίκος απεβ. 1560, μαρκήσιος του Μπωπρώ.

## Πηγές
* Martha Walker Freer, Elizabeth de Valois, Queen of Spain and the Court of Philip
* Una McIlvenna, Scandal and Reputation at the Court of Catherine de Medici, 2016
## Παραπομπές


Κατηγορία:Αυλικοί
Κατηγορία:Κυρίες Επί Των Τιμών